# Жан Маре

Жан Маре (франц. Jean Marais; тулы исеме — Жан Альфред Виллен-Маре, Alfred Villain Jean-Marais; 11 декабрь 1913 йыл — 8 ноябрь 1998 йыл) — Франция актёры, ҡуйыусы, яҙыусы, рәссам, скульптор, шулай уҡ каскадёр.

# Жан Маре
## Бала сағы

Маре 1913 йылдың 11 декабрендә Францияла, Шербурҙа, Альфред Эммануэль Виктор Пол Виллен-Маре һәм уның ҡатыны Айлин Вессорд Мэри Луиз Вессорд ғаиләһендә тыуған.

# Жан Маре
## Карьераһы

Мажаралы фильмдарҙа ҡыйыу һәм тәүәккәл персонаждарының ҡаһарман ролдәрен уйнаған; һәр ваҡыт яҡшы физик формала булғанлыҡтан, төрлө трюктарҙы үҙе башҡарған, шпага менән һуғышҡан, һыбай йөрөгән, тәҙрәләрҙән һәм күперҙәрҙән һикергән. Режиссёрҙар, актёр трюктарҙы үҙе үтәгәне күренһен өсөн, кадрҙарҙы махсус рәүештә туплаған. Һәр саҡ отошло фактуралы — ҡеүәтле гармониялы атлетик көслө кәүҙә, мускуллы ҡул һәм аяҡтар, сағыу ихтыяри һыҙатлы һәм сая, илһамлы һәм намыҫлы ҡарашлы, ҡыйыу, ирҙәрсә матур йөҙлө. Үҙенең иң яҡшы ролдәрендә романтик, ҡурҡыу белмәҫ һәм маҡтауға лайыҡ, ҡаҡшамаҫ рухлы, антҡа тоғро һәм хыянатһыҙ идеаль рыцарҙар йәки авантюристар образдарын тыуҙырған.
Оло артислыҡ һәләтенән тыш, скульптура, рәсем сәнғәте һәм шиғриәттә байтаҡ һәләткә эйә булған. Пабло Пикассо, Мареның ҡайһы бер тәүге скульптура эштәрен күргәс, ғәжәпләнеп, нишләп һуң шундай скульптор һәләтенә эйә кеше «үҙ ваҡытын үткәргән, ниндәйҙер кинола төшөү һәм театр эшенә әрәм итә икән» тигән. 1989 йылда Парижда Монмартр районында яҙыусы Марсель Эмаға уның дуҫы Жан Маре эшләгән һәйкәл ҡуйыла. Скульптура күпселек осраҡта «Диуар аша үтеүсе кеше» тигән исем менән билдәле. Ул тулыһынса бронзанан эшләнгән, һәм уның идеяһы булып яҙыусының шул уҡ исемле хикәйәһенән алынған эпизод тора.
1995 йылдың сентябрендә Жан Маре портретын яҙҙырыу өсөн рус рәссамы Георгий Шишкинға рәссамға һын булып торған һәм уның Париждағы күргәҙмәһендә булған.

# Жан Маре
## Шәхси тормошо

Ике йыл дауамында актриса Миле Парели менән никахта торған, айырылғандан һуң Коктоның «Һылыуҡай һәм ғифрит» фильмында төшкән.
Маре бисексуал булған. Уның тормош юлдашы — шағир һәм режиссёр Жан Кокто һәм уның менән бергә 25 йылдан артыҡ, Кокто үлгәнгә саҡлы йәшәгән.
60-сы йылдарҙа Маре Серж Виллен-Маре тигән исем алған Айал Серж исемле йәш кешене уллыҡҡа алған. 2012 йылда уның 69 йәшлек улы, үҙ-үҙенә ҡул һалып, яҡты донъя менән хушлашҡан.

# Жан Маре
## Үлеме

Маре 1998 йылдың 8 ноябрендә Канныла, Диңгеҙ буйы Альпында йөрәк-ҡан тамырҙары ауырыуынан вафат була. Валлористағы Иҫке зыяратта ерләнә.

# Жан Маре
## Телеспектаклдәр

* 1969 : / Renaud et Armide (по пьесе Жана Кокто) — король Рено
* 1971 : / Robert Macaire (по пьесе Фредерика Лемэтра) — Робер Макэр
* 1973 : Жозеф Бальзамо / Joseph Balsamo (сериал из 7 частей) — Жозеф Бальзамо, граф Калиостро
* 1973 : / Karatekas and Co (сериал из 6 частей) — император, древний дипломат
* 1977 : / Voyage à Olympie — Ménesthée
* 1980 : / Les parents terribles — Жорж (по пьесе Жана Кокто)
* 1982 : / Cher menteur (по пьесе Жерома Килти)
* 1983 : / Du vent dans les branches de sassafras (по пьесе Рене де Обалди)
* 1996 : / Belmondo le magnifique, документальный фильм — его кинопробы

# Жан Маре
## Китаптарҙа

* Янушевская И., Демин В. [ Жан Марэ. Человек, актёр, миф, маска.] — М.: Искусство, 1969. — 240 с.
* Жан Маре. Жизнь актёра. — М.: Вагриус, 2001. — 320 с.